Úradný vestník L 156 , 15/06/1985 S. 0023 - 0024

Španielske špeciálne vydanie: Kapitola 09 Zväzok 1 S. 0171

Portugalské špeciálne vydanie Kapitola 09 Zväzok 1 S. 0171



Smernica Rady z 10. júna 1985, ktorou sa mení smernica 69/335/EHS o nepriamych daniach z navŕšeného kapitálu (85/303/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej články 99 a 100, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže nepriame dane z navŕšeného kapitálu boli zosúladené na úrovni spoločenstva smernicou 69/335/EHS [4], ktorá bola naposledy zmenená smernicou 74/553/EEC [5]; keďže smernica 73/80/EHS [6] ustanovuje bežné sadzby pre takéto dane; keďže ekonomický efekt kapitálovej dane je škodlivý pre preskupovanie a rozvoj podnikov; keďže takéto účinky sú obzvlášť škodlivé v súčasnej ekonomickej situácii, v ktorej existuje výsostná potreba udeľovania priorít pre stimuláciu investícií; keďže najlepšie riešenie pre dosiahnutie týchto cieľov by bolo zrušiť kapitálovú daň; keďže však straty príjmov, ktoré by mohli vyplynúť z takého opatrenia, sú neakceptovateľné pre určité členské štáty, keďže členský štát musí dostať príležitosť na oslobodenie alebo podliehanie kapitálovej dani všetky alebo niektoré operácie prichádzajúcich v rámci jeho rozsahu, čím sa rozumie, že jednoduchá sadzba dane musí byť uvalená v rámci jedného a toho istého štátu; keďže by malo byť povinné vyňatie pre transakcie súčasne podriadené redukovanej sadzbe kapitálovej dani; keďže do 1. júla 1984 v Grécku neexistovala nijaká kapitálová daň; keďže z tohto dôvodu by bolo potrebné prijať ustanovenia kvôli možnosti zavádzania takej dane v Grécku a oslobodenia určitých transakcií z nej, PRIJALA TÚTO SMERNICU: Článok 1 Smernica 69/335/EHS sa mení a dopĺňa takto: 1. V článku 4 ods. 2: - úvodná veta sa nahrádza takto: "2. Nasledovné transakcie môžu, do rozsahu, v ktorom boli zdanené sadzbou 1 % k 1. júlu 1984, aj naďalej podliehať kapitálovej dani:"; - nasledovný pododsek sa vkladá na koniec: "Helénska republika však určí, ktoré z horeuvedených transakcií budú podliehať kapitálovej dani." 2. Článok 7 sa nahrádza takto: "Článok 7 1. Členské štáty oslobodia od kapitálovej dane transakcie iné než tie, ktoré sú uvádzané v článku 9, ktoré boli k 1. júlu 1984 oslobodené od dane alebo zdaňované sadzbou 0,50 % alebo menej. Oslobodenie od dane bude podliehať podmienkam, ktoré boli aplikované pri tom dátume, kvôli umožneniu vyňatia alebo, čo tiež môže byť, kvôli zavedeniu poplatkov pri sadzbe 0,50 % alebo menej. Helénska republika určí, ktoré transakcie budú vyňaté z kapitálovej dane. 2. Členské štáty môžu alebo vyňať z kapitálovej dane všetky transakcie iné než tie, na ktoré sa vzťahuje odsek 1, alebo uvaľovať na nich daň pri jednoduchej sadzbe nepresahujúcej 1 %. 3. V prípade zvýšenia kapitálu v podniku v súlade s článkom 4 ods. 1 písm. c), ktoré nasleduje po redukcii podnikového kapitálu ako dôsledok trvalých strát, potom časť zvýšenia, ktorá zodpovedá redukcii kapitálu môže byť oslobodená za predpokladu, že toto zvýšenie nastane do štyroch rokov od redukcie kapitálu." 3. V článku 8 sa úvodná veta nahrádza takto: "V zmysle článku 7 ods. 1 členské štáty môžu oslobodiť od kapitálovej dane transakcie uvádzané v článku 4 ods. 1 a 2:" Článok 2 Smernica 73/80/EHS sa zrušuje. Článok 3 Členské štáty uskutočnia opatrenia potrebné na splnenie tejto smernice nie neskôr ako 1. januára 1986. Budú o tom informovať Komisiu. Článok 4 Táto smernica je adresovaná členským štátom. V Luxemburgu 10. júna 1985 Za Radu predseda M. Fioret [1] Ú. v. ES C 267, 6.10.1984, s. 5. [2] Ú. v. ES C 46, 18.2.1985, s. 77. [3] Ú. v. ES C 87, 9.4.1985, s. 21. [4] Ú. v. ES L 249, 3.10.1969, s. 25. [5] Ú. v. ES L 303, 13.11.1974, s. 9. [6] Ú. v. ES L 103, 18.4.1973, s. 15. --------------------------------------------------